**Ritva Aino Marjatta Viljanen** (o.s. Mattila, s. 1. toukokuuta 1958 Karkkila) on entinen Vantaan kaupunginjohtaja. Hän aloitti virassa 1. maaliskuuta 2018 ja jäi eläkkeelle elokuun 2023 alussa. Tätä aiemmin hän on toiminut muun muassa Helsingin kaupungin sivistystoimen apulaiskaupunginjohtajana 2012–2017, sisäministeriön kansliapäällikkönä vuosina 2003–2012 sekä Väestörekisterikeskuksen ylijohtajana 1997–2003.

Viljanen valmistui ylioppilaaksi Karkkilan lukiosta vuonna 1977, valtiotieteen maisteriksi vuonna 1981 ja oikeustieteen kandidaatiksi vuonna 1987 Turun yliopistosta. Hän työskenteli valtiovarainministeriössä projektipäällikkönä ja neuvottelevana virkamiehenä 1982–1992, lainsäädäntöneuvoksena oikeusministeriössä 1989–1992 ja sisäasiainministeriössä hallitusneuvoksena 1992–1997.

Kansliapäälliköksi Viljanen nimitettiin 2003 ja uudelle kaudelle 2008. Jälkimmäisellä kerralla yksimielinen hallitus esitti tasavallan presidentti Tarja Haloselle virkaan Ilkka Laitista, mutta presidentti nimitti Viljasen ja ilmoitti, ettei ole esitetty perustetta olla nimittämättä virkaansa hyvin hoitanutta Viljasta jatkokaudelle.

Huhtikuussa 2012 Viljanen valittiin sosiaalidemokraattien ehdokkaana Helsingin kaupungin sivistys- ja henkilöstötoimen apulaiskaupunginjohtajaksi Tuula Haataisen seuraajaksi. Kokoomus tuki valintaa. Viljasen vastaehdokas oli vihreiden Tuija Brax. Viljasen toimenkuvaan kuului sivistystoimen lisäksi myös työllisyys- ja maahanmuuttopolitiikka.

Marraskuussa 2017 Viljanen valittiin Vantaan kaupunginjohtajaksi. Hän aloitti tehtävässään maaliskuussa 2018. Viljasen palkka (14 495 eur/kk, lisäksi autoetu) oli Yleisradion tekemän selvityksen mukaan yksi korkeimmista kuntajohtajien palkoista Suomessa. Hänen edeltäjänsä Kari Nenonen sai tätä korkeampaa palkkaa eläkkeelle jäädessään (yli 16 300 euroa/kk).

Viljanen on naimisissa Turun yliopiston valtiosääntöoikeuden professorin Veli-Pekka Viljasen kanssa ja heillä on kaksi tytärtä.

Suomen liike- ja virkanaiset, Board Prodessionals Finland valitsivat Ritva Viljanen *Vuoden naiseksi* 22.4.2023. IWF International Women Forum myönsi hänelle kansainvälisen *Women who makes a difference awardin* 5.11.2021. Viljanen valittiin ammattilaisäänestyksissä vuosina 2006 ja 2011 *Vuoden valtionhallinnon vaikuttajaksi* ja vuonna 1995 *Vuoden hallinnon kehittäjäksi*.

Viljaselle on myönnetty Suomen valkoisen ruusun komentajamerkki sekä Silver Honorary Decoration of Ministery of the Interior of Estonia -kunniamerkki ja Ordre National du Mérite – Ranskalainen ritarikunniamerkki.

Ritva Viljanen jäi eläkkeelle Vantaan kaupunginjohtajan virasta 1.8.2023. Hän on koulutukseltaan valtiotieteen maisteri ja oikeustieteen kandidaatti (ylempi tutkinto), nykyisin oikeustieteen maisteri.

Lähteet
-------

* Suomen lakimiehet 2007 (ISBN 978-952-14-1175-5)

### Viitteet

1. ↑  Paavilainen, Ulla (päätoim.): *Kuka kukin on : henkilötietoja nykypolven suomalaisista 2015*, s. 1010–1011. Helsinki: Otava, 2014. ISBN 978-951-1-28228-0.
2. 1 2 3  Kai Jaskari: Miten Vantaan hahmoton imago uudistetaan ja 5 muuta kysymystä uudelle kaupunginjohtajalle: "Itse olen ylpeästi vantaalainen"  1.3.2018. Yleisradio, yle.fi. Viitattu 7.3.2018.
3. ↑  Anna Horppu & Clarissa Jäärni: Vantaan kaupunginjohtajaksi on valittu Pekka Timonen *Yle Uutiset*.  19.6.2023. Viitattu 3.8.2023.
4. 1 2 3  Apulaiskaupunginjohtaja Ritva Viljasen Curriculum vitæ Helsingin kaupunki.  Arkistoitu 25.9.2015. Viitattu 27.7.2015.
5. 1 2 3  Tiina Örn: Ritva Viljanen on Vantaan uusi kaupunginjohtaja *Vantaan Sanomat, vantaansanomat.fi*.  13.11.2017. Viitattu 7.3.2018.
6. 1 2 3  Lehto, Mika: Presidentti Halonen nimitti Ritva Viljasen sisäministeriön kansliapäälliköksi *Iltasanomat.fi*.  15.8.2008.  Arkistoitu 22.3.2014. Viitattu 27.7.2015.
7. ↑  Kokoomus valitsi demarit *HS.fi*.  26.4.2012. Viitattu 27.7.2015.
8. ↑  Sivistystoimen apulaiskaupunginjohtaja Ritva Viljanen Helsingin kaupunki.  Arkistoitu 30.3.2016. Viitattu 29.3.2016.
9. ↑  Lena Nelskylä, Kai Jaskari: Ritva Viljasesta Vantaan uusi kaupunginjohtaja – Kuudes demaripomo putkeen *Yle*.  13.11.2017. Viitattu 18.11.2017.
10. ↑  Matti Konttinen: Kuntalehti vertasi yli 40 kunnanjohtajan palkkoja: Turun Arve ykkönen, hännillä Ypäjän Vuorinen ja Sulkavan Järvenpää  7.3.2018. Yleisradio, yle.fi. Viitattu 7.3.2018.
11. ↑  Veli-Pekka Hämäläinen, Paula Koskinen, Teemo Tebest, Juha Rissanen & Linus Lång: 38 kuntajohtajaa saa enemmän palkkaa kuin pääministeri – katso täältä, minkä verran kotikuntasi maksaa johtajilleen  27.11.2017. Yleisradio, yle.fi. Viitattu 7.3.2018.


|  |  |  |  |
| --- | --- | --- | --- |
| Vantaan vaakuna | Edeltäjä:**Kari Nenonen** | **Vantaan kaupunginjohtaja**2018–2023 | Seuraaja:**Pekka Timonen** |

Vantaan kaupunginjohtajat
Lauri Korpinen (1957–1961) |
Lauri Lairala (1961–1989) |
Pirjo Ala-Kapee (1989–1997) |
Erkki Rantala (1997–2003)  

Juhani Paajanen (2003–2011) |
Jukka Peltomäki (2011) |
Kari Nenonen (2012–2018) |
Ritva Viljanen (2018–2023) |
Pekka Timonen (2023–)